kardosdrur/scandi-wiki huggingface dataset:
Susan Thorsgaard

Susan Thorsgaard (født 13. oktober 1988 i Aarhus) er en tidligere dansk håndboldspiller der spillede for det danske landshold som stregspiller. Hun har i sin karriere optrådt for Silkeborg-Voel KFUM, FCM Håndbold og Odense Håndbold.

Hun begyndte med at spille håndbold som 9-årig i Brabrand Idrætsforening. Susan Thorsgaard fik debut på det danske A-landshold den 13. november 2007. Få dage før Europamesterskaberne 2012 i Serbien havde hun i alt spillet 82 kampe og scoret 151 mål for nationalmandskabet.

Hun var med til at vinde det danske mesterskab tilbage i 2015, sammen med FC Midtjylland Håndbold, efter finalesejre over Team Esbjerg.

Referencer

Eksterne henvisninger 

 Interview med Susan Thorsgaard  på europamester.dk.
 

Personer fra Aarhus
Håndboldspillere fra Danmark
Håndboldspillere fra Silkeborg-Voel KFUM
Håndboldspillere fra Ikast-Brande Elite Håndbold
Håndboldspillere fra FC Midtjylland Håndbold
Håndboldspillere fra Brabrand IF
Håndboldspillere fra HC Odense
Olympiske håndboldspillere fra Danmark
Håndboldspillere ved sommer-OL 2012
Deltagere for Danmark ved sommer-OL 2012
Bent Jædig

Bent Jædig (18. oktober 1935 i København – 9. juni 2004) var en dansk tenorsaxofonist, som tilhørte bebop-jazzen.

I årene 1957-1969 spillede Jædig primært i Tyskland, Frankrig og Spanien, men var siden aktiv på den danske jazzscene i bl.a. Radioens Big Band, Thad Jones' og Earnie Wilkins' orkestre samt med egne mindre jazzgrupper, fx The Richard Boone/Bent Jædig Quartet med bl.a. Richard Boone. Han var en inspirator for en del yngre musikere

I 1983 modtog han Ben Webster Prisen, og i 1996 modtog han Palæ Bars Jazzpris. En Bent Jædig-pris er blevet uddelt årligt siden hans død.

Diskografi i udvalg 
Albums
 Bent Axen – Bent Jædig: Let's Keep The Message (Debut, 1960)
 Danish Jazzman (Debut, 1967)
 The Richard Boone/Bent Jædig Quartet: Make Someone Happy, 1977 (Storyville, 1996).
 Sizzlin, 1986.
 Egon Denu & Bent Jædig (Olufsen, 1991)
 The Red Lightning (1996)
 Bent the Sailor (2001)
Opsamlinger
 From Jædig's Galaxy (Storyville, 1966-83, udg. 2003)
 The Free Spirit: Recordings 1963-2003 (Little Beat Records, 1963-2003, udg. 2009)

Referencer 

Saxofonister fra Danmark
Jazzmusikere fra Danmark
Personer fra København
Modtagere af Ben Webster Prisen
Mariestads kommun

Mariestad kommune ligger i det svenske län Västra Götalands län i landskapet Västergötland. Kommunens administrationscenter ligger i byen Mariestad. Kommunen ligger ved den store sø Vänern og har en 140 km lang kyst. Det store indlandshav og den smukke skærgård med 22.000 øer, holme og skær bidrager til at give kommunen en meget speciel karakter.

Byer
Mariestad kommune har fem byer,
(indb. pr. 31. december 2005):

	

Kommuner i Västra Götalands län
Maibritt Kviesgaard

Maibritt Kviesgaard (født 15. maj 1986 i Aarhus) er en tidligere dansk håndboldspiller der spillede for Team Esbjerg, som højre fløj, indtil 2018.

Hun fik debut på det danske A-landshold den 1. august 2006. Få dage før Europamesterskaberne 2010 på hjemmebane havde hun i alt spillet 64 kampe og scoret 144 mål for nationalmandskabet.

Maibritt Kviesgaard blev korsbåndskadet i forbindelse med en VM-kamp mod Argentina (5. december 2011) og har været under en hård genoptræning. Men Kviesgaard er ved at være tilbage i topform, hvilket resulterer i en landsholdsudtagelse .

Referencer

Eksterne henvisninger 
 Maibritt Kviesgaards spillerprofil  på SK Aarhus officielle hjemmeside.

Håndboldspillere fra Danmark
Håndboldspillere fra Kolding IF
Håndboldspillere fra SK Aarhus
Håndboldspillere fra GOG
Personer fra Aarhus
Kenneth Knudsen

Kenneth Knudsen kan referere til flere personer:
 Kenneth Knudsen (fodboldspiller) (født 1981) – en dansk fodboldspiller.
 Kenneth Knudsen (musiker) (født 1946) – en dansk musiker.
Heino Hansen (fodboldspiller)

Arvo Heino Raudanma Hansen (født 24. september 1947 i Svallerup/Gørlev) er en dansk tidligere professionel fodboldspiller.

Baggrund 
Heino Hansen kom til verden 1947 med sin tvillingesøster og har yderligere ni søskende. Han har finske rødder, hans mormor var finsk, hvilket forklarer hans fornavne.

Karriere 
Han begyndte med fodbold i Svallerup, men skiftede hurtigt til Ubby (nu Hvidebæk), hvor han som 15-årig debuterede på klubbens førstehold i serie 2 og de næste seks år spillede 160 kampe og scorede 240 mål. Hansen skiftede til Kalundborg som 21-årig, hvor han spillede i tre år og var med til at spille klubben op i 3. division. Han var topscorer med 17 mål i 3. division Vest i 1971-sæsonen. Året efter skiftede han til 2. divisions-klubben Slagelse B&I, hvor han spillede frem til 1974 og igen en kort periode i 1976.

Heino Hansen blev professionel i den vesttyske 2. Bundesliga for FC St. Pauli (1975-1976) og Preußen Münster (1976-1978) og opnåede to tredjepladser i 1975 og 1978.

Han spillede igen i Slagelse da han kom hjem i 1978. Derefter skiftede han til Næstved Boldklub, med hvem han som anfører i 1980 var få minutter fra DM-titlen, men måtte nøjes med sølvmedaljer. Året efter blev det til bronzemedaljer. Siden gik turen tilbage til Slagelse og derefter flere klubber i Vestsjælland som spillende træner indtil han i 2002 sluttede som 55-årig på Halsskovs serie 4-hold.

Landshold 
Heino Hansen spillede 31 A-landskampe for Danmark og scorede 5 mål. Han var en del det danske hold, der i 1972 deltog ved OL i München.

Personlige forhold 
Heino Hansen er udlært klejnsmed og arbejdede bl.a. for Arla Foods i Slagelse.

Referencer

Eksterne henvisninger 
 A-landsholdspillere – Heino Hansen (443) – www.haslund.info 
 Spot på gamle fodbodprofiler – Sjællandsk Fodbold nr 6 2008 
 

Fodboldspillere fra Kalundborg GB
Fodboldspillere fra Danmark
Fodboldspillere fra Slagelse B&I
Fodboldspillere fra FC St. Pauli
Fodboldspillere fra SC Preußen Münster
Fodboldspillere fra Næstved BK
Fodboldlandsholdsspillere fra Danmark
Christina Krogshede

Christina Krogshede Nielsen (født 4. november 1981 på Frederiksberg) er en tidligere dansk håndboldspiller, som nu spiller for FIF. Hun er uddannet fysioterapeut. Hun var kommentator og ekspert for Discovery Danmark, under Sommer-OL 2020 i Tokyo.

Hun begyndte at spille håndbold som 10-årig i Frederiksberg IF. Krogshede fik debut på det danske A-landshold den 6. marts 2002. Få dage før Europamesterskaberne 2010 på hjemmebane havde hun i alt spillet 50 kampe og scoret 87 mål for nationalmandskabet. Hun deltog også under Sommer-OL 2012 i London.

Referencer

Eksterne henvisninger 
 Christina Krogshedes spillerprofil  på FIFs officielle hjemmeside.

Håndboldspillere fra Danmark
Håndboldspillere fra FIF
Håndboldspillere fra Slagelse FH
Håndboldspillere fra Randers HK
Håndboldspillere fra FC København Håndbold
Personer fra Frederiksberg
Olympiske håndboldspillere fra Danmark
Håndboldspillere fra København Håndbold
Mie Augustesen

Mie Augustesen (født 19. juli 1988 i Vejle) er en tidligere dansk håndboldspiller der spillede som venstre fløj. Hun har tidligere spillet for Randers HK, Thüringer HC, København Håndbold og Herning-Ikast Håndbold. Hun stoppede karrieren efter sæsonen 2018/19.

Hun begyndte at spille håndbold i Daugård Idrætsforening ved Vejle. Augustesen fik debut på det danske A-landshold den 16. oktober 2007. Hun blev af landstræner Jan Pytlick udtaget til Europamesterskaberne 2010 på hjemmebane. I de første 5 kampe i turneringen var Augustesen Danmarks topscorer. 16. december, samme dag som Danmark skulle møde landsholdet fra Montenegro i den sidste kamp før semifinalen, måtte hun udgå af turneringen på grund af en træthedsbrud i venstre fod. Holdkammeraten og fløjkollegaen fra Randers, Gitte Aaen blev indkaldt som erstatning. På det tidspunkt havde Augustesen i alt spillet 54 kampe og scoret 195 mål for nationalmandskabet.

Hun var med til at vinde det danske mesterskab tilbage i 2015, sammen med FC Midtjylland Håndbold, efter finalesejre over Team Esbjerg.

Referencer

Eksterne henvisninger 
 Mie Augustesens spillerprofil  på Randers HKs officielle hjemmeside.

Håndboldspillere fra Danmark
Håndboldspillere fra Randers HK
Personer fra Vejle
Håndboldspillere fra København Håndbold
Håndboldspillere fra FC Midtjylland Håndbold
Line Myers

Line Ryborg Myers (født Line Ryborg Jørgensen 31. december 1989 i Hvidovre) er en tidligere dansk håndboldspiller der spillede højre back. Hun begyndte i august 2009 at læse Idræt og sundhed på Odense Universitet. 

Hun begyndte at spille håndbold som 3-årig i Hvidovre IF og skiftede som 12-årig til BK Ydun på Frederiksberg. Line Jørgensen fik debut på det danske A-landshold den 16. oktober 2007 under GF World Cup i Aarhus. Få dage før Europamesterskaberne 2010 på hjemmebane, havde hun i alt spillet 37 kampe og scoret 103 mål for nationalmandskabet. I 2012 blev hun udnævnt som ny anfører på det danske landshold. 

Hun var med til at vinde det danske mesterskab tilbage i 2015, sammen med FC Midtjylland Håndbold, efter finalesejre over Team Esbjerg. Året efter, vandt hun for første gang EHF Champions League, sammen med rumænske CSM Bucuresti og blev senere kåret til æresborger i den rumænske hovedstad Bukarest. Efter tre sæsoner i den rumænske hovedstad skiftede hun i sommeren 2018 til den danske topklub Team Esbjerg, med hvem hun spillede yderligere fire sæsoner for inden karrierestoppet i 2022. 

Herefter blev hun ansat som talenttræner i Dansk Håndbold, for U15- og U17-spillere. Hun stillede desuden op til Kommunalvalget i Esbjerg Kommune 2021, for lokalpartiet Borgerlisten i Esbjerg. Hun blev dog ikke valgt ind i byrådet.

Referencer

Eksterne henvisninger 

 Line Jørgensens spillerprofil på FC Midtjylland Håndbolds officielle hjemmeside.
 

Personer fra Hvidovre
Håndboldspillere fra Danmark
Håndboldspillere fra GOG
Håndboldspillere fra CSM București (kvindehåndbold)
Håndboldspillere fra FC Midtjylland Håndbold
Håndboldspillere fra HC Odense
Olympiske håndboldspillere fra Danmark
Hvorslev Kirke

Hvorslev Kirke ligger i landsbyen Hvorslev ca. 10 km SV for Randers (Region Midtjylland).

Eksterne kilder og henvisninger 
 Hvorslev Kirke på KortTilKirken.dk

Kirker i Favrskov Kommune
Kirker i Viborg Stift
Kirker i Viborg Amt
Toiletbørste

En toiletbørste er et redskab designet til at rense toiletkummer. Det blev opfundet af William C. Schopp og senere patenteret i 1933 af The Addis Brush Company.

Se også 

 Bidet
 Das
 Multtoilet
 Toiletter i Japan
 Toiletpapir
 Toiletsæde

Børste
Rengøringsartikler
Porsche 912

Porsche 912 er en sportsvogn, der blev produceret i perioden 1965 til 1969 af Porsche. Modellen blev atter produceret i en kortere periode i 1976 til det amerikanske marked i varianten 912E. 

En Porsche 912 er en neddroslet Porsche 911. Hvor alle 911-modeller kører med en 6-cylinderet boxermotor havde 912-modellerne en 4-cylinderet boxermotor med en lavere effekt. Porsche 911 var afløseren for Porsche 356 og var væsentlig dyrere end forgængeren. 912'erne blev introduceret for at kunne levere en billigere version af den nye Porsche, til en pris der passede bedre til det segment, som tidligere havde købt Porsche 356.

Porsche 912 var udstyret med en 4-cylindret boxermotor på 1592 cm3 og 1972 cm3 (912E).. Posche 912 var en stor kommerciel succes for Porsche, og modellen blev i produktionsperioden solgt dobbelt så mange eksemplarer som den større Porsche 911. Der blev produceret i alt 34.959 eksemplarer af 912/912E.

Eksterne links 
 912 Engelsksproget side om Porsche 912 
 Uofficiel 1966 912 Fan Site

Noter 

912
Biler introduceret i 1963
Biler med hækmotor
Biler fra 1960'erne
Baghjulstrukne biler
Louis Figuier

Louis Figuier (1819 – 1894) var en fransk videnskabsmand og skribent. Han var nevø af Pierre-Oscar Figuier og blev professor i kemi ved L'Ecole de
pharmacie i Montpellier.

Hovedværker 
 La terre avant le deluge, 1863, 2nd edition 1867
 Engelsk oversættelse: World Before the Deluge, 1872
 Svensk oversættelse af Carl Hartman: Jorden före syndafloden, 1868, based on the 5th French edition
 The Vegetable World, 1867
 The Ocean World, 1868
 The Insect World, 1868
 Reptiles and Birds, 1869
 Primitive Man, 1871

Referencer

Eksterne hnvisninger 
 Biografi i Salmonsens Konversationsleksikon

Professorer fra Frankrig
Kemikere fra Frankrig
CELPE-Bras

CELPE-Bras er en mundtlig (½time) og skriftlig prøve (2½ time) i portugisisk som varetages af Brasiliens uddannelsesministerium. Prøven er den eneste prøve i portugisisk for udlændinge som godtages af den brasilianske regering.
Den kan bl.a. tages i Tyskland, Argentina, Østrig, Schweiz, USA, Japan og selvfølgelig i Brasilien. Man kan på nuværende tidspunkt ikke tage prøven i Danmark. Prøven koster US $40.

Eksterne kilder og henvisninger
  Estrutura do Exame 
 Celpe-Bras (på portugisisk)

Brasilien
Prøver
Lyngå Kirke

Lyngå Kirke ligger i landsbyen Lyngå ca. 16 km S for Randers (Region Midtjylland).

Eksterne kilder og henvisninger 
 Lyngå Kirke på KortTilKirken.dk
 Lyngå Kirke på danmarkskirker.natmus.dk (Danmarks Kirker, Nationalmuseet)

Kirker i Favrskov Kommune
Kirker i Århus Stift
Kirker i Århus Amt
Jakobsson

Jakobsson:
 Kristinn Jakobsson (* 1969), en islandsk fodbolddommer
 Lilly Jakobsson (Jacobsson)

Se også 
 Jakobson
 Jacobson
 Jacobsson
 Jakobsen
 Jacobsen
 Jacobssen

Germanske efternavne
Jødiske efternavne
Jakobson

Jakobson:
 Max Jakobson
 Roman Jakobson

Germanske efternavne
Jødiske efternavne
Hack (computerspil)

Hack er et computerspil, der blev udviklet i 1982, inspireret af spillet Rogue, der var udviklet et par år forinden. Spillet er et enkeltbrugerspil af adventuretypen og går ud på, at spilleren skal udforske et virtuelt hulesystem for at finde Yendor-amuletten. Undervejs møder man en række monstre og andre forhindringer, mens man omvendt finder en række hjælpemidler som våben, rustninge, trylledrikke, penge, skriftruller med hjælpende forklaringer (til at købe genstande).

Spillet er fuldstændig ASCII-tegnbaseret og kørte på standardterminaler, og et eksempel på et udsnit af skærmbilledet fra spillet ses herunder:

Tegnet "@" repræsenterer spilleren, der netop er kommet ind i et nyt rum (markeret med lodrette og vandrette streger og "." til at markere tomme gulvpladser). I rummet ses to genstande markeret med "!" og "(". Uden for rummet markerer "#" gange, der forbinder rummene. 

Spillet kom et par år senere i en opdateret udgave, NetHack, der blandt andet gav brugeren valgmuligheder i forhold til sin figur (troldmand, kriger osv.).

Liste over tegnene 
 @ – Spilleren (i dybere kældre også andre mennesker).
 + – En dør.
 $ – Guld.
 % – Mad.
 L – monster; 
 l – en leprechaun.
 o – ork
 [ – Rustning.
 # – Korridor.
 < – Trapper der fører ovenpå.

Eksterne henvisninger 
 Hack for DOS

Adventurespil
Christian Potenza

Christian Potenza (født 23. december 1972 i Ottawa, Ontario, Canada) er en canadisk skuespiller og tegnefilmsdubber.

Karriere 
Potenza debuterede som skuespiller i 1997 som karakteren Jimmy i tv-serien Riverdale. Han har også optrådt som bl.a Doug i CBC Televisions komedieserie The Tournament samt som CSA-agent Joel i Jackie Chans film The Tuxedo.

De fleste af Potenzas roller er i tv-reklamer, hvor han bl.a. har optrådt som en gul tandbørste i en Listerine-reklame mod tandkødsbetændelse, en solsikke i det canadiske firma Kias annoncer samt som "Lad os smide tøjet!"-manden på undergrundsbanen i en af Tostitos annoncer.

Potenza dubbede stemme til Jude Lisowski i 6Teen, og han har dubbet Chris McLean i alle sæsoner. I 2007 optrådte han i en episode af Colin and Justin's Home Heist.

Udvalgt filmografi

Film

Tv-serier

Kilder

Eksterne henvisninger 
 

Tegnefilmsdubbere
Skuespillere fra Canada
Skotsk Højlandskvæg

Skotsk Højlandskvæg er en kødkvægsrace fra det skotske højland. 
Dens kendetegn er store horn og lang pels.

Skotsk højlandskvæg anvendes flere steder i Danmark til naturpleje fx på Amager Fælled og i Ådalen mellem Hjerting og Sædding, hvor det ved afgræsning holder enge fri for pilekrat. Ligeledes i Hinnerup i Østjylland.

Racen blev importeret til Vestskoven på Københavns Vestegn i begyndelsen af 1970'erne som det første sted i Danmark.

Kilder

Eksterne henvisninger 

Kvægracer
Kødkvæg
Giacometti

Giacometti:
 Alberto Giacometti
 Augusto Giacometti
 Antonio Giacometti
 Bruno Giacometti
 Giovanni Giacometti
 Paolo Giacometti

Italienske efternavne
Seiding

En seiding er et mangetrådet metalbånd, der spændes over underskindet på lilletrommen på et trommesæt, for dermed at ændre klangen.

Kilder

Musikinstrumenter
Æblevikler

Æblevikleren (Cydia pomonella) er et insekt i ordnen sommerfugle. Den har et vingefang på 1,2 – 2 cm.
 
Mens den voksne sommerfugl ernærer sig af nektar, æder æbleviklerens larver fortrinsvis kerner fra æblets kernehus og andre kernefrugter. Larverne gnaver en gang fra skrællen og ind til kernehuset. Larvernes ophold indeni æblet beskytter dem mod at blive ædt af andre insekter. 

De angrebne æbler bliver fyldt med larvernes ekskrementer, dette og iltningen sætter gang i nedbrydningen, frugten går i forrådnelse fra den indvendige side og det kan være ærgerligt at sætte tænderne i et æble angrebet af "orm".

Eksterne henvisninger 

 Æblevikler Have nyt
 Æblevikler (Cydia pomonella) Danmarks Fugle og Natur

Sommerfugle
Skadedyr
Kirkeligt Verdensforbund

Kirkeligt Verdensforbund (ty. Weltbund für Freundschaftsarbeit der Kirchen; en. World Alliance for promoting international Friendship through the Churches) var et forbund dannet i Konstanz i begyndelsen af august 1914 for at fremme venskabeligt samarbejde mellem kirkesamfund.

På grund af udbruddet af første verdenskrig måtte det egentlige arbejde udskydes til efter krigen. Præsident var englænderen lord Dickingson, der 1935 efterfulgtes af Haderslev Stifts første biskop Valdemar Ammundsen. Forbundet indgik i Kirkernes Verdensråd da det blev oprettet 1948.

Litteratur 
 Jens Holger Schjørring: Kristendom og socialt engagement : V. Ammundsen og hans samtid, Berlingske Forlag, 1980 –  – side 229

Økumeni
Etableret i 1914
Over Hadsten Kirke

Over Hadsten Kirke er en kirke i den sydlige del af stationsbyen Hadsten. Den blev opført omkring år 1200 som en annekskirke til Vitten Kirke.

I dag ses kun svage spor af den oprindelige kirke. I 1871-72 lod ejeren, greven fra Frijsenborg Christian Emil Krag-Juel-Vind-Frijs, kirken renovere. Arkitekten på denne renovering var Christian Kiilsgaaard. Kirkens nord- og sydindgange sløjfet, da det nuværende tårn blev tilføjet. Tårnrummet blev også brugt som våbenhus.

Kirken ligger majestætisk på toppen af en næsten 100 meter høj bakke. Omkring kirken fandtes tre kilder: de to mod øst var Sct. Laurentiuskilden og Munkekilden. Lidt nede mod den nuværende stationsby fandtes yderligere en kilde, kaldet Helligkilden.

Kirkens klokke er støbt hos Stallknecht i Horsens og bærer greve C.E. Friis’ navnetræk og årstallet 1874.

Eksterne kilder og henvisninger 
 Over Hadsten Kirke på KortTilKirken.dk
 Over Hadsten Kirke på danmarkskirker.natmus.dk (Danmarks Kirker, Nationalmuseet)

Kirker i Favrskov Kommune
Kirker i Århus Stift
Kirker i Århus Amt
Byer og bydele med genforeningssten
Feldgendarmerie

Feldgendarmerie var betegnelsen for enheder, der opretholdt disciplin og anden tjeneste, som senere blev betegnet som militærpolititjeneste i hære fra anden halvdel af det 19. århundrede til afslutningen af 2. verdenskrig.

I Tyskland var brystpladen i en kæde om halsen identificerende for medlemmerne, og de fik øgenavnet Kettenhunde (lænkehunde). I den sidste halvdel af 2. verdenskrig henrettede Feldgendarmerie titusinder af desertører ud fra Hitlers ordre: "Der Soldat kann sterben, der Deserteur muss sterben" (Soldaten kan dø, desertøren skal dø).

Tysklands militær
Det Tyske Kejserrige
Weimarrepublikken
Nazi-Tyskland

de:Feldjäger#Geschichte
Sankt Pauls Kirke (Hadsten)

Sankt Pauls Kirke er beliggende i centrum af Hadsten.

I 1913-14 var der 1200 indbyggere i Hadsten by. Derfor voksede nu behovet for en kirke i byen. Den kendte læge Dr. Larsen donerede dengang 10.000 kvadratmeter jord midt i byen, som kirken skulle opføres på. Byen forhørte sig ved Hack Kampmann med den holdning, at han skulle tegne en prægtig kirke, som kun var Hadsten værdig.

Borgerne forhørte sig dengang ved kirkeministeren, men fik dog pga. 1. verdenskrig afslag på denne ansøgning. Projektet blev skrinlagt indtil, der pludselig kom nye boller på suppen efter 1. verdenskrig, og Kirkeministeriet gav tilladelse til opførelse af kirken. Imidlertid var priserne steget, og Hack Kampmanns kirke blev meget dyr. Til at betale tårnet skænkede Eva Larsen, Dr. Larsens datter, tårnet til minde for hendes forældre. Kirken blev indviet den 23. november 1919. Dr. Larsen nåede aldrig at se kirken opført.

Galleri

Eksterne kilder og henvisninger 

 Sankt Pauls Kirke på KortTilKirken.dk

Kirker i Århus Stift
Kirker i Favrskov Kommune
Kirker i Randers Amt
Hack Kampmann
Hadsten
Danske Fragtmænd

Danske Fragtmænd er en dansk transport- og logistikvirksomhed, som i 2019 har over 4.000 ansatte, 2.000 lastbiler og over 40.000 erhvervskunder.

Virksomheden blev grundlagt for over 100 år siden, men det var først i 1990, at andelsselskabet Danske Fragtmænd blev stiftet. I 2000 valgte Danske Fragtmænd at købe DSB Stykgods. Godt 500 DSB-medarbejdere inkorporeres i Danske Fragtmænds drift og administration.

I 2007 besluttede de på det tidspunkt 118 fragtmandsvirksomheder i Danske Fragtmænd a.m.b.a., herunder de 23 tidligere decentralt ejede fragtcentraler, at stifte Danske Fragtmænd A/S.

I 2010 påbegyndte Danske Fragtmænd en omfattende ændring af rute- og terminalstrukturen, da den hidtidige ikke længere er tidssvarende og gearet til fremtidens krav til effektiv og miljørigtig levering. Den nye rute- og terminalstruktur falder på plads i 2013.

Referencer

Litteratur

Eksterne henvisninger 
 
 

Fragtmænd
Godstransportvirksomheder
Etableret i 1990